নম্রতা শিরোদকর
নম্রতা শিরোদকর (মারাঠি: नम्रता शिरोडकर; জন্ম ২২ জানুয়ারি ১৯৬৯) একজন অভিনেত্রী , প্রযোজক ও প্রাক্তন মডেল যিনি বলিউডে নিজের কাজের জন্য বিখ্যাত। ১৯৯৩ তে উনি 'ফেমিনা মিস ইন্ডিয়া' খেতাব জয় করেন। ওনার উল্ল্যেখযোগ্য কাজগুলি হল কাচ্চে ধাগে (১৯৯৯), এড়ুপুন্না থাড়াকান (১৯৯৯), বাস্তভ - দি রিয়েলিটি (১৯৯৯), পুকার (২০০০), যার জন্য উনি 'আইফা বেস্ট সাপোর্টিং এ্যাক্ট্রেস' পুরষ্কারের জন্য মনোনীত হয়েছিলেন, আস্তিতভা (২০০০), দিল ভিল পিয়ার ভিয়ার (২০০২), এলওসি কার্গিল (২০০৩) এবং ত্রিভাষিক ব্রাইড এন্ড প্রেজুডিস (২০০৪), যা যুক্তরাজ্যে ভালো আয় করেছিলো। নম্রতা তেলুগু চলচ্চিত্র অভিনেতা মহেশ বাবুকে ২০০৫ সালের ১০ ফেব্রুয়ারি বিয়ে করেন, তাদের এক মেয়ে আর এক ছেলে।